**KRETINGOS MARIJOS TIŠKEVIČIŪTĖS MOKYKLA**

**2022 M. M. MOKYKLOS VEIKLOS KOKYBĖS ĮSIVERTINIMO**

**ATASKAITA**2022-12-26

Kretinga

Mokyklos veiklos kokybės įsivertinimas vykdytas 2022 m. gruodžio mėnesį. Vidaus veiklos kokybės įsivertinimo tikslas buvo nustatyti:

* kaip vykdomas patirtinis ugdymas(is);
* ar sudarytos tinkamos sąlygos:
* ar mokyklos bendruomenę tenkina esama padėtis;
* teikti pasiūlymus patirtinio ugdymo kokybei gerinti.

**Mokyklos vidaus veiklos kokybės įsivertinimo klausimynas pradinių klasių mokinių TĖVAMS (T09)**

**Aukščiausios vertės** (Čia esame stiprūs. Tuo galime didžiuotis.)

Mokytojai atsakingai suplanuoja pamokų turinį ir veiklas (100 proc.)

Mano vaikui patinka mokytis kartu su kitais mokiniais (98,4 proc.)

Po 95,1proc.:

Mano vaikui aišku, ko ir kodėl bus mokomasi pamokose.

Pamokų ir kitų veiklų tvarkaraščiai patogūs mano vaikui.

Mes žinome, į ką mokykloje gali kreiptis mūsų vaikas, iškilus sunkumų.

Mano vaikas pamokose laikosi susitarimų dėl drausmės ir tvarkos.

Mokyklos (klasių) erdves puošia mokinių darbai.

**Žemiausios vertės** (Tai trukdo mūsų darbui. Su kuo susiję šie trūkumai?)

Mano vaiko mokykloje yra daug erdvių ir vietų, kuriose gera mokytis ir ilsėtis (31,1proc.tėvų nesutinka)

Mano vaikas padeda mokytis kitiems (39,3 proc. negali atsakyti)

Tėvai įtraukiami kuriant mokyklos erdves (29,5 proc. negali atsakyti; 14,8 proc. nesutinka)

**Mokyklos vidaus veiklos kokybės įsivertinimo klausimynas Ikimokyklinio ir priešmokyklinio ugdymo vaikų TĖVAMS (T18)**

**Aukščiausios vertės** (Čia esame stiprūs. Tuo galime didžiuotis.)

Susidūrus su sunkumais, mokytojas parodo empatiją ir rūpestį, nuramina, pateikia informacijos, idėjų ar pasiūlo pagalbą (97,1 proc.).

Mokytojas su manimi visada elgiasi etiškai, pagarbiai (97,1 proc.).

Mokytojas informuoja mane apie vaikui kylančias problemas ir aiškinasi kaip jas sprendžiame (97,1 proc.).

Su mokytoju aptariu vaiko pasiekimus ir daromą pažangą (94,1 proc.).

**Žemiausios vertės** (Tai trukdo mūsų darbui. Su kuo susiję šie trūkumai?)

Mokytojas kviečia tėvus dalyvauti rengiant grupės veiklos planus – sutinka 58,8 proc.

Mokytojas kviečia tėvus į grupę vesti ugdomąjį renginį (papasakoti apie savo profesijas, mėgstamas veiklas ir vaikystės knygas, keliones ir kt.) – sutinka 35,3 proc.

**Mokyklos vidaus veiklos kokybės įsivertinimo klausimynas MOKYTOJAMS (M26)**

**Aukščiausios vertės** (Čia esame stiprūs. Tuo galime didžiuotis.)

Vaikai naudoja įvairius patirties kaupimo būdus (stebėjimą, bandymą, klausinėjimą), skatinančius juos tyrinėti, eksperimentuoti, savarankiškai domėtis ir būti kūrybingiems (sutinka 100 proc.).

Mokytojas siūlo veiklas, kurios skatina vaikų susidomėjimą ir kelia jiems naujų iššūkių, žadina kūrybingumą, tyrinėjimą, eksperimentavimą, padeda savarankiškai ieškoti atsakymų, spręsti problemas (sutinka 100 proc.).

**Žemiausios vertės** (Tai trukdo mūsų darbui. Su kuo susiję šie trūkumai?)

Aplinkoje įrengtos erdvės atsipalaidavimui ir ramybei, kuriose vaikai gali pabūti vieni ir pailsėti (ko gero nesutinka 55 proc.).

Mokyklos lauko erdvės panaudojamos visapusiškam vaikų ugdymuisi (ko gero nesutinka 45 proc.).

**Išvados:**

* Pasitikima mokytojų veikla, ugdymo procesu.
* Mokiniams suprantamai keliami pamokos tikslai ir uždaviniai, nes kriterijai dažniausiu atveju padedantys patirti mokymosi sėkmę.
* Pamokose taikomi įvairūs ugdymo metodai ir būdai, o dauguma pedagogų geba kūrybiškai organizuoti ugdomąją veiklą, sudominti ugdytinius ir įtraukti į veiklą, atsižvelgiant į ugdytinių poreikius bei gebėjimus.
* Tėvų nuomone, mokyklos aplinka patraukli, estetiška, logiškai išdėstyta. Mokiniai lengvai gali rasti sau reikiamos pagalbos, yra supažindinti, kur jos ieškoti, tačiau taip pat jie nurodo, kad mokykloje visgi trūksta poilsio, laisvalaikio praleidimo erdvių, kurios padėtų atsipalaiduoti ar nusiraminti, o tėvai nėra įtraukiami į erdvių kūrimo procesą.

**Pasiūlymai:**

* Siekti, kad mokykloje esančios erdvės būtų modernios, šiuolaikiškos ir saugios.
* Skatinti mokinius mokytis vieniems iš kitų.
* Inicijuoti įvairesnių bendradarbiavimo formų su mokinių tėvais.
* Lauko aikštelėse įrengti daugiau edukacinių erdvių įvairesnei, patirtinei vaikų veiklai (laboratorijos, lauko klasės, poilsio, atsipalaidavimo zonos ir pan.).
* Skatinti bendradarbiavimą, organizuojant kultūrinius ir edukacinius renginius tėvams, kolegoms, išorės partneriams.

Mokyklos administracija